ฮั่งเส็งปิดร่วง 229.80 จุด หลัง S&P หั่นอันดับความน่าเชื่อถือฮ่องกง
ฮั่งเส็งปิดร่วง 229.80 จุด หลัง S&P หั่นอันดับความน่าเชื่อถือฮ่องกง
22 ก.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 229.80 จุด หรือ 0.82% ปิดวันนี้ที่ 27,880.53 จุดโดยได้รับปัจจัยถ่วงจากการที่สแตนดาร์ด แอนด์ พัวร์ (S&amp;P) ประกาศลดอันดับความน่าเชื่อถือระยะยาวของฮ่องกง จากระดับ AAA ลงสู่ระดับ AA+ ในวันนี้ หลังจาก S&amp;P ได้ปรับลดอันดับความน่าเชื่อถือระยะยาวของจีนเมื่อวานนี้
ทั้งนี้ S&amp;P ระบุในแถลงการณ์วันนี้ว่า “เราเล็งเห็นว่า สถาบันและการเมืองของจีนและเขตปกครองพิเศษฮ่องกง มีความเชื่อมโยงกันอย่างมาก หลังจากที่เราได้ปรับลดอันดับความน่าเชื่อถือของจีนแล้ว เราจึงตัดสินใจปรับลดอันดับความน่าเชื่อถือของฮ่องกงลงด้วย เพื่อสะท้อนถึงความเป็นไปได้ที่ว่า ความเสี่ยงที่เกิดขึ้นกับจีนนั้น มีแนวโน้มที่จะส่งผลกระทบต่อฮ่องกงด้วย”